**Výzva**

**na predloženie cenovej ponuky**

k predmetu zákazky s názvom

**Stavebný dozor pre projekt „Obnova Školského internátu s jedálňou, SPŠ Komenského 5, Bardejov – zníženie energetickej náročnosti“**

zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**1. Identifikácia verejného obstarávateľa:**

 Názov: Stredná priemyselná škola

 Sídlo: Komenského 5, 085 42 Bardejov

 IČO: 00 161 705

 DIČ: 2020508820

 Štatutárny orgán: Mgr. Vladimír Jacenko, riaditeľ

 Kontaktná osoba: Mgr. Vladimír Jacenko

 Kontakt: sekretariat@sps-bj.vucpo.sk, 054 / 742 24 50

 Web: [www.spsbj.sk](http://www.spsbj.sk)

**2.** **Druh verejného obstarávateľa:**

 Verejný obstarávateľ podľa § 7 ods. 1 písm. d) zákona o verejnom obstarávaní.

**3. Názov predmetu zákazky:**

**Stavebný dozor budovy pre projekt „Obnova Školského internátu s jedálňou, SPŠ Komenského 5, Bardejov – zníženie energetickej náročnosti“.**

**4. Druh zákazky:**

Zákazka na poskytnutie služieb.

**5. Spoločný slovník obstarávania (CPV):**

 Hlavný slovník: 71520000-9 Stavebný dozor.

**6. Komplexnosť predmetu zákazky:**

Ponuku je potrebné predložiť na celý predmet zákazky.

**7.** **Opis a rozsah predmetu zákazky:**

Predmetom zákazky je poskytnutie služieb, spočívajúcich vo výkone všetkých činností súvisiacich s výkonom stavebného dozoru v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov a zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, a to pre realizáciu stavebných prác v rámci projektu s názvom „Obnova Školského internátu s jedálňou, SPŠ Komenského 5, Bardejov – zníženie energetickej náročnosti“, kód projektu: 310041A210, realizovaný v rámci výzvy na predkladanie žiadostí o nenávratný finančný príspevok zameranej na zníženie energetickej náročnosti verejných budov, vyhlásenej Slovenskou inovačnou a energetickou agentúrou v rámci Operačného programu Kvalita životného prostredia, Prioritná os 4. Energeticky efektívne nízkouhlíkové hospodárstvo vo všetkých sektoroch, Investičná priorita 4.3 Podpora energetickej efektívnosti, inteligentného riadenia energie a využívania energie z obnoviteľných zdrojov vo verejných infraštruktúrach, vrátane verejných budov a v sektore bývania, Špecifický cieľ 4.3.1 Zníženie spotreby energie pri prevádzke verejných budov, kód výzvy: OPKZP-PO4-SC431-2015-6, s predpokladanými celkovými výdavkami na stavebné práce– 616 757,35 EUR s DPH a obostavaným objemom vykurovaných podlaží – 12 434,19 m3.

**8.** **Miesto a termín dodania predmetu zákazky:**

Miesto dodania: Stredná priemyselná škola, Komenského 5, 085 42 Bardejov.

Termín dodania: Dĺžka výkonu činnosti stavebného dozoru je v súlade s dĺžkou realizácie stavebných prác(predpokladaný harmonogram realizácie stavebných prác 12 mesiacov).

**9. Predpokladaná hodnota zákazky:**

 Predpokladaná hodnota zákazky je **15 900,00 EUR bez DPH**.

**10. Podmienky účasti:**

Na splnenie podmienok účasti musí uchádzač predložiť kópiu dokladu o oprávnení poskytovať službu, ktorá je predmetom zákazky podľa § 32 ods. 1 písm. e) v nadväznosti na ods. 2 písm. e) zákona o verejnom obstarávaní. Kópia uvedeného dokladu nemusí byť úradne overená.

**11. Obsah ponuky:**

Ponuka musí obsahovať:

1. Cenovú ponuku uchádzača v odporúčanom znení podľa tohto bodu.
2. Doklady podľa bodu 10 Podmienky účasti.

 Odporúčané znenie cenovej ponuky je nasledovné:

„Cenová ponuka našej spoločnosti na dodanie predmetu zákazky s názvom **Stavebný dozor pre projekt „Obnova Školského internátu s jedálňou, SPŠ Komenského 5, Bardejov – zníženie energetickej náročnosti“** je ............,- EUR celkom s DPH.“

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.** | **Názov položky** | **MJ** | **Počet jednotiek** | **Jednotková cena v EUR bez DPH** | **Cena celkom****v EUR****bez DPH** | **DPH (20 %)** | **Cena celkom v EUR****s DPH** |
| 1. | Stavebný dozor pre projekt „Obnova Školského internátu s jedálňou, SPŠ Komenského 5, Bardejov – zníženie energetickej náročnosti“ | ks | 1 |  |  |  |  |

**12. Mena a ceny uvádzané v ponuke:**

Navrhovaná zmluvná cena musí byť stanovená podľa zákona č. 18/1996 Z.z. o cenách v znení neskorších predpisov. Uchádzačom navrhovaná zmluvná cena bude vyjadrená v EUR.

Uchádzač uvedie navrhovanú zmluvnú cenu v zložení:

* navrhovaná zmluvná cena bez DPH,
* výška a sadzba DPH,
* navrhovaná zmluvná cena + výška a sadzba DPH.

Ak uchádzač nie je platcom DPH, na túto skutočnosť upozorní.

 Uchádzači nemajú nárok na úhradu nákladov spojených s účasťou v tejto súťaži.

**13. Predkladanie ponúk:**

Každý uchádzač môže predložiť iba jednu ponuku.

Ponuky sa predkladajú **v elektronickej podobe** na e-mailovú adresu: sekretariat@sps-bj.vucpo.sk alebo **v listinnej podobe v zalepenej obálke osobne** alebo **poštou**, príp. **kuriérom** na adresu sídla verejného obstarávateľa, ktorá musí obsahovať nasledujúce údaje:

* obchodné meno (názov) a sídlo (miesto podnikania) uchádzača
* názov a sídlo verejného obstarávateľa
* text: „SÚŤAŽ – NEOTVÁRAŤ!“
* heslo súťaže „SPŠ Bardejov – stavebný dozor“.

Ponuky je potrebné doručiť v lehote na predkladanie ponúk – **do 28.03.2017.**

Ponuky doručené verejnému obstarávateľovi po uplynutí tejto lehoty nebudú zahrnuté do súťaže, a teda nebudú vyhodnocované.

**14. Kritérium na vyhodnotenie ponúk:**

Jediným kritériom na vyhodnotenie ponúk je **najnižšia cena celkom v EUR s DPH**.

Cenovú ponuku uchádzača s najnižšou cenou za celý predmet zákazky, ktorý splnil podmienky účasti verejný obstarávateľ vyhodnotí ako úspešnú. Verejný obstarávateľ takúto cenovú ponuku príjme a ostatným uchádzačom oznámi, že v procese verejného obstarávania neuspeli.

**15. Typ zmluvy:**

Výsledkom verejného obstarávania bude zmluva o dielo uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov.

**16. Lehota viazanosti ponúk:**

Do 31.12.2017.

V Bardejove, dňa 21.03.2017

 v.r. **Mgr. Vladimír Jacenko**

 riaditeľ